b'\n_START_ARTICLE_\nO-Ringen\n_START_PARAGRAPH_\nO-Ringen (tidligere kalt 5-dagars) er _NEWLINE_en orienteringskonkurranse som blir arrangert p\xc3\xa5 ulike steder i Sverige \xc3\xa5rlig. Dit kommer orienterere fra hele verden. O-Ringen er det orienteringsarrangementet i verden som samler flest deltagere. Arrangementet har klasser for orienteringsl\xc3\xb8pere i alle aldre. De fem konkurransene blir arrangert i juli og p\xc3\xa5g\xc3\xa5r i fem dager, hvor hver aktiv dag tilsvarer en etappe. P\xc3\xa5 den siste etappen avgj\xc3\xb8res O-Ringen sammenlagt ved jaktstart. _NEWLINE_O-Ringen begynte i 1965 i Danmark, Sk\xc3\xa5ne og Blekinge og ble arrangert av Peo Bengtsson og Sivar Nordstr\xc3\xb6m. Da deltok 156 orienteringsl\xc3\xb8pere, men antallet deltakere har siden da \xc3\xb8kt stadig. Flest deltakere til n\xc3\xa5 var i Dalarna/Falun i 1985 med 21 021 deltakere._NEWLINE_O-Ringen inngikk i Verdenscupen i orientering i 1998, 2007 og 2008._NEWLINE_24. juli\xe2\x80\x9329. juli 2016 ble O-ringen for andre gang avholdt i S\xc3\xa4len. Etappene skjedde i flott natur med et vakkert fjellmilj\xc3\xb8.'